Mesut O‘zil “Arsenal”ni tark etib, Istanbul klubiga o‘tdi

“Arsenal” yarim himoyachisi Mesut O‘zil londonliklar bilan amaldagi shartnomasini bekor qildi.

Germaniya terma jamoasi sobiq futbolchisi faoliyatini Turkiyaning “Fenerbahche” klubida davom ettiradi. Buni futbolchining o‘zi va istanbulliklar klubi matbuot xizmati rasman tasdiqladi.
O‘zil oilasi bilan Turkiyaga yetib bordi, 18-yanvar kuni transfer rasman e’lon qilinishi kutilmoqda.
Bilgilendirme | Kulübümüz, transfer süreçlerini ilerletmek için Mesut Özil’i İstanbul'a getiriyor. ?? Club Statement: Our club is bringing Mesut Özil to Istanbul to continue the transfer processes. pic.twitter.com/Wt0gR8xRSk
— Fenerbahçe SK (@Fenerbahce) January 17, 2021
O‘zil 2013-yildan buyon “Arsenal” libosini himoya qilib kelardi. Undan avval yarim himoyachi “Real”, “Verder” va “Shalke-04” klublarida to‘p surgan.
Mesut londonliklar jamoasida 2020-yilning mart oyidan beri o‘yin amaliyotisiz qolayotgandi. “Arsenal” uni 2020/21-yilgi mavsumda APL va Chempionlar Ligasi qaydnomasiga kiritmagandi. Uning “kanonirlar” bilan shartnomasi 2021-yilning yoziga qadar mo‘ljallangandi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!